C 484/34
BG
Официален вестник на Европейския съюз
20.12.2022 г.
Нова национална страна на разменни евромонети (2022/C 484/16)
Национална страна на новата възпоменателна разменна монета от 2 евро, емитирана от града държава Ватикан Разменните евромонети са законно платежно средство в цялата еврозона.
Комисията публикува описание на изображенията на всички нови монети, за да уведоми обществеността и всички работещи с монети лица (1).
В съответствие със заключенията на Съвета от 10 февруари 2009 г. (2) държавите членки от еврозоната и държавите, сключили парично споразумение с Европейския съюз относно емитирането на евромонети, разполагат с правото да емитират възпоменателни разменни евромонети при определени условия, сред които e използването единствено на монети с номинал 2 евро.
Тези монети притежават техническите характеристики на обикновените разменни монети от 2 евро, но на националната си страна имат възпоменателен мотив с ясно изразена символика за конкретната държава или за Европа като цяло.
Емитираща държава: град държава Ватикан Тема на възпоменанието: 125 години от рождението на Папа Павел VI Описание на изображението: Изображението възпроизвежда портрет на папата.
В горната лява част, в полукръг, е поставен надпис „CITTÀ DEL VATICANO“, а в горния десен ъгъл — „PAPA PAOLO VI“.
Вляво от портрета са годините „1897“ и „2022“, а под тях е знакът на монетния двор „R“.
В долната част вляво е името на автора „D. LONGO“.
По външния пръстен на монетата са изобразени дванадесетте звезди на европейското знаме.
Приблизителен тираж на емисията: 84 000 Дата на емисията: Март 2022 г.
(1) Вж.
ОВ C 373, 28.12.2001 г., стр. 1, за националните страни на всички монети, емитирани през 2002 г. (2) Вж.
Заключенията на Съвета по икономически и финансови въпроси от 10 февруари 2009 г. и Препоръката на Комисията от 19 декември 2008 г. относно общи насоки за националните страни и емитирането на разменни евромонети (ОВ L 9, 14.1.2009 г., стр. 52).